Skizzi tal- Karnival ippubblikat minn Horizons Fuq il- palk qed issir reċta tal- Passjoni . Imma mhux bħal dawk li naraw f' dawn iż- żminijiet tal- Ġimgħa l- Kbira . F' rasu Kristu mhux liebes ix- xewk imma kandelabru u mit- toqob ta' jdejh qed jippruvaw joħorġu bi tbatija żewġ ħamimiet feruti . U d- demm se jaħsad lill- pubbliku fil- platea . Xejn mhu tas- soltu . Din hi parti mill- Istorja ta' Jahwe , profeta tat- triq , skond kif jirrakkuntaha Mario Azzopardi , fl- aħħar ktieb tiegħu Skizzi tal- Karnival , li ħiereġ f' dawn il- ġranet minn Horizons Publications . U bħalma jiġri dejjem fil- kitba ta' Azzopardi , is- sorpriżi ma nonqsux , inkluż dik li l- istil tiegħu hu mibdul għal kollox . Skizzi tal- Karnival hu deskritt bħala sensiela ta' epistoli forma ta' poeżiji - saġġi ( jew poesaġġi ) li jgħaqqdu stil liriku ma' stil prożajku u ġurnalistiku . Min jirċievi dawn " l- epistoli " għandu konnessjoni li ma tafx hijiex reali jew le , mal- awtur . Iżda li hu ċert hu li l- karattri kollha li jidħlu f' dawn il- poesaġġi għandhom dik li l- Professur Oliver Friggieri isejħilha " arja minn xi Fellini . " Ħafna xeni huma strambi , grotteski , provokatorji u erotiċi , u jiġri minn taħt , imħallat mas- sesswalità , hemm il- motiv tal- mewt . F' epilogu għal din il- ġabra ġdida minn awtur li dejjem kien kontroversjali , Friggieri jgħid li " Mario Azzopardi qed jidher hawn bl- enerġija verbali u intellettwali tal- aħjar fażijiet tiegħu , iħoss b' intensità u b' maturità . " Friggieri jgħid li hawn għandna dokument rari li ma jametti l- ebda rbit u l- ebda ċensura . Skizzi tal- Karnival għandu daħla dettaljata tal- Professur Charles Briffa , li jispjega kif Azzopardi joħloq , f' dawn il- kitbiet , passaġġi , konflagranti ta' ambjenti vjolenti , korrotti , ħorox , inġusti u oppressivi . Bħas- soltu , Azzopardi ma jaċċettax kompromessi dwar il- fragmentazzjoni tal- ħajja moderna . Din id- darba qed juża l- poeżija , il- proża u l- ġurnaliżmu biex jipproponi " trasformazzjoni tal- funzjoni letterarja . " F' dan il- ktieb , isostni Friggieri , hawn cocktail ta' temi u stili f' idejn poeta u direttur tal- palk li dejjem jagħżel " li jimxi fuq ix- xifer bil- bravura tal- akrobata . " L- effett totali hu eċċitanti u sorprendenti tassew . Ara r- riklam fuq :